Om du virkelig trykker hardt kan du skade tannkjøttet. Men bruker du den elektriske tannbørsten korrekt vil du ikke få noen skader. Moderne elektriske tannbørster har sensorer som advarer om for hard pussing - eller for mye bevegelse. Dermed får du veiledning for å pusse effektivt og skånsomt. Du kan også stille inn hastighet slik at du får en myk pussing.
Tannleger foretrekker som regel elektriske tannbørster ettersom de regulerer trykket mye bedre enn vi klarer selv med en vanlig tannbørste - og fordi de lettere kommer til mellom tennene.